Nils Axel Kjærgaard Nissen

Nils Axel Kjærgaard Nissen (1920–2015) var en norsk diplomat.  

Han var født og oppvokst i Trondheim. Begge foreldrene var danske. Faren, Christian Kjærgaard Nissen, var et kjent navn innen hotell- og restaurantbransjen.

I 1939 tok han eksamen ved Trondhjems Handelsgymnasium. Han tok kriminalteknisk kurs i Stockholm under krigen og arbeidet fra 1944 til 1945 som etterforsker hos rikspolitisjefen i London.Omtale på 70-årsdagen i Aftenposten 12. januar 1990.

Han ble cand.oecon. i 1946 og ble ansatt i Utenriksdepartementet i 1947. Videre ble han cand.jur. i 1949, og i 1959 var han gjesteforsker ved Columbia University i New York på et Fulbright-stipend.

Nissen hadde en rekke utenlandsstasjoneringer: sekretær ved legasjonen i Beograd, generalkonsul i Hamburg, New York og Vancouver, og til sist ambassadør ved Norges ambassade i Seoul i Sør-Korea fra 1980 til 1986.

Han mottok St. Olavs Orden for embetsfortjeneste og pensjonerte seg fra utenrikstjenesten i 1989.

Nissen bodde på Skøyen og tok i 1990 initiativet til å etablere eldrerådet i bydel Ullern,Intervju i Ullern Avis Akersposten 16. april 1999, s. 8–9. der han satt som leder, og som vara til sentralt eldreråd i Oslo.Omtale på 75-årsdagen i Arbeiderbladet 1. februar 1995, s. 27. Han satt også i styret for Oslo Arbeiderpartis veteranforum.

Han var gift to ganger og fikk til sammen fire barn, deriblant litteraturviteren Nils Axel Nissen.

 Referanser 

Kategori:Norges ambassadører til Sør-Korea
Kategori:Personer fra Trondheim kommune